钦定古今图书集成/理学汇编/文学典/第094卷 > 郭樌
## 钦定古今图书集成/理学汇编/文学典/第094卷 > 郭樌

按《浙江通志》：“樌字德茂，仙居人，徙家黄岩，今属太平
县。少勤问学，遂有所悟，专用静中工夫。其教人以收
放心为先。终元之世，隐居授徒。洪武初，用御史李时
可荐，始就饶阳知县。三年，邑大治，以从兄故坐免。逻
者察诸途，搜箧中惟所著《易说》《杂评》《文槁》数十卷。上
嘉其廉，赐纱幞银带宝钞以旌之。既归，贫益甚，课其”
子躬操井臼。及卒，门人私谥为“贞成先生。”